членки следва да се погрижат компетентните органи да наложат пропорционално допълнително рисково тегло с размер не по-малък от 250 % от рисково тегло (с горна граница 1250 %), което би било приложимо за съответните секюритизиращи позиции по трета част, дял II, глава 5, раздел 3 от Регламента за капиталовите изисквания.
 430
 КОРИГИРАНЕ НА РАЗМЕРА НА РИСКОВО ПРЕТЕГЛЕНИ ЕКСПОЗИЦИИ ПОРАДИ ПАДЕЖНИ НЕСЪОТВЕТСТВИЯ
 За падежни несъответствия в синтетични секюритизации се включва RW*-RW(SP), съгласно определението в член 250 от Регламента за капиталовите изисквания, освен в случай на траншове, за които се прилага рисково тегло 1250 %, когато сумата, която следва да се отчете, е нула. Обърнете внимание, че RW(SP) не само включва рисково претеглените експозиции, отчетени в колона 400, но и рисково претеглените експозиции, съответстващи на експозиции, преразпределени към други образци чрез изходящи потоци.
 В тази колона се отчитат отрицателни стойности.
 440-450
 ОБЩ РАЗМЕР НА РИСКОВО ПРЕТЕГЛЕНАТА ЕКСПОЗИЦИЯ: ПРЕДИ/СЛЕД ПРИЛАГАНЕ НА ТАВАН
 Общият размер на рисково претеглените експозиции съгласно трета част, дял II, глава 5, раздел 3 от Регламента за капиталовите изисквания, преди (колона 440)/след (колона 450) прилагане на ограниченията, посочени в член 260 от Регламента за капиталовите изисквания. Освен това следва да се вземе предвид член 265 от Регламента за капиталовите изисквания (допълнителни капиталови изисквания за секюритизирации на револвиращи експозиции с клаузи за предсрочна амортизация).
 460
 ПОЗИЦИЯ ЗА СВЕДЕНИЕ: РАЗМЕРЪТ НА РИСКОВО ПРЕТЕГЛЕНИТЕ ЕКСПОЗИЦИИ СЪОТВЕТСТВАЩ НА ИЗХОДЯЩИТЕ ПОТОЦИ ОТ СЕКЮРИТИЗАЦИИТЕ ПО ВЪТРЕШНОРЕЙТИНГОВИЯ ПОДХОД КЪМ ДРУГИ КЛАСОВЕ ЕКСПОЗИЦИИ
 Размерът на рисково претеглени експозиции, произтичащи от експозиции, преразпределени към доставчика на средството за редуциране на риска и, следователно, изчислени в съответния образец, които се вземат предвид при изчислението на тавана на секюритизиращите позиции.
 106.
 Образец CR SEC IRB е разделен на три основни групи редове, в които се събират данни за експозиции, които са инициирани/спонсорирани/запазени или закупени от инициатори, инвеститори и спонсори. За всяка от тях информацията е разбита на балансови и задбалансови позиции и деривати, както и по групи рискови тегла на секюритизации и пресекюритизации.
 107.
 Общият размер на експозициите (към датата на отчитане) също се представя в разбивка съгласно степените на кредитното качество, приложени в началото на секюритизацията (последната група редове). Инициаторите, спонсорите, както и инвеститорите отчитат тази информация.
 Редове
 010
 ОБЩО ЕКСПОЗИЦИИ
 „Общо експозиции“ се отнася до общия размер на оставащите секюритизации. В този ред е обобщена цялата информация, отчетена в следващите редове от инициатори, спонсори и инвеститори.
 020
 ОТ КОИТО: ПРЕСЕКЮРИТИЗАЦИИ
 Общия размер на оставащите пресекюритизации съгласно определенията в член 4, параграф 1, точка 63 и 64 от Регламента за капиталовите изисквания.
 030
 ИНИЦИАТОР: ОБЩО ЕКСПОЗИЦИИ
 Този ред обобщава информацията относно балансовите и задбалансовите позиции и дериватите и предсрочната амортизация на онези секюритизиращи позиции, по отношение на които институцията играе ролята на инициатор, съгласно определението в член 4, параграф 1, точка 13 от Регламента за капиталовите изисквания.
 040-090
 БАЛАНСОВИ ПОЗИЦИИ
 Член 246, параграф 1, буква б) от Регламента за капиталовите изисквания гласи, че за институциите, които изчисляват размера на рисково претеглените експозиции съгласно вътрешнорейтинговия подход, стойността на експозицията на дадена балансова секюритизираща позиция следва да бъде нейната отчетна стойност, измерена,